Die afgeleë valley Nooitgedacht in die Karoo word in al sy vorme op die allermooiste foto’s deur die Britse fotograaf Jennifer Gough-Cooper vasgelë. Jy ervaar die verskillende fasette van die valley en kan nie help om elke gedig, liedjie of rympie wat die Karoo besing te gaan opsoek om di twat jy sien te prober verwoord nie. Op papier beleef jy die verskillende buie van die Karoo – van die mistigheid tot die jubelende goue sonsopkoms of die verganklikheid van die laaste sonstraal wat nog vir oulaas sy liggie uitrek. Haar inspirasie word ook my inspirasie – veral noudat die streek deur fracking bedreig word.